প্যারিসে গিয়ে প্রথমদিকে আমার বেশ কষ্ট হয়েছে। নিজের হাতে দেশ স্বাধীন করলাম। সবচেয়ে কষ্ট পেয়েছি ১৯৭৫ সালের ১৫ আগস্টের ঘটনায়। বঙ্গবন্ধু সপরিবারে নিহত হলে আমি বেশ মুষড়ে পড়েছিলাম। তারপর আবার ছবি আঁকায় মন দিলাম। ওই সময় আমি নিজস্ব একটি আঙ্গিক তৈরির চেষ্টা করছিলাম। তা ছাড়া প্যারিসে না থাকলে পেইন্টিংয়ের নতুন নতুন সব কলাকৌশলগুলো জানতে পারতাম না। মুক্তিযুদ্ধই আমার শিল্পকর্মের প্রেরণা।